รัฐบาลไทย-ข่าวทำเนียบรัฐบาล-ก.เกษตรฯ วอนเกษตรกรลุ่มน้ำเจ้าพระยา ลดพื้นที่ทำนาปรังรอบ 2
วันพุธที่ 19 เมษายน 2560
ก.เกษตรฯ วอนเกษตรกรลุ่มน้ําเจ้าพระยา ลดพื้นที่ทํานาปรังรอบ 2
กระทรวงเกษตรฯ วอนเกษตรกรลุ่มน้ําเจ้าพระยา ลดพื้นที่ทํานาปรังรอบ 2 อดใจรอไปปลูกนาปีพร้อมกันทั้งระบบในช่วงฤดูฝนเดือน พ.ค. นี้
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงสถานการณ์การเพาะปลูกพืชฤดูแล้งในลุ่มน้ําเจ้าพระยา ว่า ปัจจุบัน (ณ 12 เม.ย. 60) มีการทํานาปรังไปแล้ว 5.35 ล้านไร่ มากกว่าแผนที่วางไว้ 2.68 ล้านไร่ (แผนกําหนดไว้ 2.67 ล้านไร่) ประกอบกับปัจจุบันมีการทํานาปรังรอบที่ 2 ไปแล้วกว่า 130,000 ไร่ ทําให้มีการดึงน้ําจากภาคการใช้น้ําอื่น ๆ ไปใช้ทําการเพาะปลูกมากขึ้น จึงขอความร่วมมือจากเกษตรกรให้ลดพื้นที่การทํานาปรังรอบที่ 2 โดยขอให้อดใจรอไปทํานาปีพร้อมกันทั้งระบบ ในช่วงต้นฤดูฝนเดือนพฤษภาคม 2560
นายสัญชัย เกตุวรชัย อธิบดีกรมชลประทาน กล่าวเพิ่มเติมว่า สถานการณ์น้ําในเขื่อนขนาดใหญ่และขนาดกลางทั้งประเทศว่า ปัจจุบัน (18 เม.ย. 60) มีปริมาณน้ําในอ่างฯรวมกัน 42,295 ล้านลูกบาศก์เมตร คิดเป็นร้อยละ 56 ของความจุอ่างฯรวมกัน มากกว่าปี 2559 รวม 7,248 ล้านลูกบาศก์เมตร เป็นปริมาณน้ําที่ใช้การได้ 18,476 ล้านลูกบาศก์เมตร คิดเป็นร้อยละ 36 (ปี 2559 มีน้ําใช้การได้ 11,203 ล้านลูกบาศก์เมตร) เฉพาะลุ่มน้ําเจ้าพระยา มีปริมาณน้ําใน 4 เขื่อนหลัก (เขื่อนภูมิพล เขื่อนสิริกิติ์ เขื่อนแควน้อยฯ และเขื่อนป่าสักฯ) รวมกันทั้งสิ้น 11,573 ล้านลูกบาศก์เมตร คิดเป็นร้อยละ 47 ของความจุอ่างฯรวมกัน ปริมาณน้ํามากกว่าปี 2559 รวม 2,848 ล้าน ลบ.ม. มีปริมาณน้ําที่ใช้การได้ 4,877 ล้านลูกบาศก์เมตร คิดเป็นร้อยละ 27 (ปี 2559 มีน้ําใช้การได้ 2,029 ล้านลูกบาศก์เมตร) ผลการจัดสรรน้ําฤดูแล้งในลุ่มน้ําเจ้าพระยา จนถึงขณะนี้มีการใช้น้ําไปแล้ว ใช้น้ําไปแล้ว 6,251 ล้าน ลบ.ม. คิดเป็นร้อยละ 105 ของแผนจัดสรรน้ําฯ จากแผนการจัดสรรน้ําฤดูแล้งของลุ่มน้ําเจ้าพระยา ที่ได้กําหนดไว้ ณ 1 พ.ย. 59 จํานวนทั้งสิ้น 5,950 ล้านลูกบาศก์เมตร แต่เนื่องจากมีพื้นที่เพาะปลูกข้าวนาปรังเกินแผนไปมากถึง 2.68 ล้านไร่ ทําให้มีการดึงน้ําไปใช้มากเกินกว่าแผนที่วางไว้ ซึ่งคาดว่าการระบายน้ําตลอดฤดูแล้งนี้ จะอยู่ในเกณฑ์รวมกันประมาณ 6,650 ล้านลูกบาศก์เมตร แต่เนื่องจากในช่วงฤดูแล้งอ่างเก็บน้ําต่างๆ ยังคงมีน้ําไหลลงอ่างฯอย่างต่อเนื่อง จึงคาดการณ์ได้ว่า ณ 1 พ.ค. 60 จะมีปริมาณน้ําคงเหลือใช้การได้ประมาณ 4,463 ล้านลูกบาศก์เมตร มากกว่าที่วางแผนไว้เดิมประมาณ 700 ล้านลูกบาศก์เมตร(เดิมเตรียมน้ําไว้ใช้ต้นฤดูฝน 3,754 ล้านลูกบาศก์เมตร)
ทั้งนี้ กระทรวงเกษตรและสหกรณ์ โดยกรมชลประทาน ได้วางแผนจัดสรรน้ําในช่วงต้นฤดูฝนปี 2560 เพื่อสนับสนุนการใช้น้ําสําหรับอุปโภคบริโภคและรักษาระบบนิเวศวันละ 18 ล้านลูกบาศก์เมตร ส่วนที่เหลือวางแผนสนับสนุนการเพาะปลูกในลุ่มน้ําเจ้าพระยา แบ่งเป็นพื้นที่ตอนบนตั้งแต่นครสวรรค์ขึ้นไป ได้แก่ พื้นที่ลุ่มต่ําทุ่งบางระกํา 265,000 ไร่ เริ่มส่งน้ําทําการเพาะปลูกตั้งแต่ 1 เม.ย. 60 เป็นต้นมา ส่วนพื้นที่ดอนอีกประมาณ 1.92 ล้านไร่ ให้เริ่มเพาะปลูกเมื่อ กรมอุตุนิยมวิทยาประกาศเข้าสู่ฤดูฝน เพื่อใช้น้ําฝนเป็นหลักและเสริมด้วยน้ําจากระบบชลประทาน สําหรับในพื้นที่ตอนล่างตั้งแต่นครสวรรค์ลงมา ซึ่งมีพื้นที่ลุ่มต่ําประมาณ 1.15 ล้านไร่ จะเริ่มส่งน้ําเพื่อการเพาะปลูกข้าวรอบที่ 1 (นาปี) ตั้งแต่ 1 พ.ค. 60 เป็นต้นไป ได้แก่บริเวณทุ่งท่าวุ้ง ทุ่งเชียงราก ทุ่งบางกุ่ม ทุ่งฝั่งซ้ายคลองชัยนาท-ป่าสัก ทุ่งผักไห่ ทุ่งป่าโมก ทุ่งบางบาล ทุ่งบางกุ้ง และทุ่งเจ้าเจ็ด เป็นต้น ส่วนในพื้นที่ดอนที่มีพื้นที่ประมาณ 4.27 ล้านไร่ ให้เริ่มทําการเพาะปลูกเมื่อกรมอุตุนิยมวิทยาประกาศเข้าสู่ฤดูฝน เพื่อใช้น้ําฝนเป็นหลักและเสริมด้วยน้ําจากระบบชลประทานเช่นกัน
ด้าน นายสุรสีห์ กิตติมณฑล อธิบดีกรมฝนหลวงและการบินเกษตร กล่าวว่า จากการดําเนินงานตั้งแต่วันที่ 13 -17 เมษายน 2560 ที่ผ่านมา สภาพอากาศที่เอื้อต่อการทําฝนในหลายพื้นที่ทั่วประเทศ กรมฝนหลวงและการบินเกษตรจึงปฏิบัติภารกิจการทําฝน ซึ่งพบว่า มีจังหวัดที่มีวันฝนตกรวม 31 จังหวัด มีน้ําไหลเข้า 36 อ่างเก็บน้ําสําคัญ รวม 123.63 ล้าน ลบ.ม. โดยสามารถแยกเป็นรายภาคดังนี้ ภาคเหนือ 42.19 ล้าน ลบ.ม. ภาคกลาง 11.30 ล้าน ลบ.ม. ภาคตะวันออกเฉียงเหนือ 6.59 ล้าน ลบ.ม. ภาคตะวันออก 1.33 ล้าน ลบ.ม. และภาคใต้ 62.22 ล้าน ลบ.ม.รวมทั้งทําให้มีปริมาณน้ําไหลเข้า 4 เขื่อนหลักลุ่มเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์) เปรียบเทียบกับปริมาณน้ําในช่วงเวลาเดียวกัน ปี 2559/60 มีปริมาณน้ํามากกว่าปี 2558/59 และจากรายงานสถานการณ์หมอกควันของกรมป้องกันและบรรเทาสาธารณภัย ในพื้นที่ภาคเหนือ 9 จังหวัด (ณ วันที่ 18 เมษายน 2560) พบว่า ในแต่ละจังหวัดที่ประสบปัญหาหมอกควัน มีค่ามาตรฐานฝุ่นละอองในอากาศ หรือ PM10 ไม่เกิน 120 ไมโครกรัม/ลบ.ม. ซึ่งเป็นคุณภาพอากาศที่ดี ไม่มีผลต่อสุขภาพของประชาชน ส่วนในด้านการยับยั้งพายุลูกเห็บ กรมฝนหลวงและการบินเกษตร ก็ได้ช่วงชิงโอกาสในการปฏิบัติการฝนหลวง ปฏิบัติภารกิจจนเหตุการณ์เข้าสู่ภาวะปกติได้อีกเช่นกัน สามารถช่วยบรรเทาปัญหาภัยแล้ง ปัญหาหมอกควัน พายุลูกเห็บ และสามารถเติมน้ําในเขื่อน ช่วยเหลือพี่น้องเกษตรกรและพื้นที่การเกษตร ได้อย่างประสบความสําเร็จ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai